

Me qëllim të promovimit të produkteve të OJQ-ve dhe bizneseve të grave ndërmarrëse, Ministria e Tregtisë dhe Industrisë përmes Agjencisë për Investime dhe Përkrahjen e Ndërmarrjeve në Kosovë (KIESA) shpall:


Ftesë për pjesëmarrje në panairin “Gratë në Biznes 2018” Prishtinë 
Panairi “Gratë në Biznes 2018” do të organizohet nga Ministria e Tregtisë dhe Industrisë përmes Agjencisë KIESA. Organizimi do të bëhet përmes kontraktimit të një operatori i ekonomik, i cili do të mbulojë shpenzimet e hapësirës ekspozuese (shtande), sigurimin fizik, pastrim ditor dhe çështjet tjera teknike rreth panairit. 
MTI/KIESA nuk do të mbuloi shpenzimet operative të OJQ-ve dhe bizneseve pjesëmarrëse në panair, përfshirë dërgimin/sjelljen e produkteve në panair, transportin dhe ushqimin e pjesëmarrëseve, etj. të cilat duhet të mbulohen nga vet OJQ-të dhe bizneset pjesëmarrëse në këtë panair.
Panairi mbahet më datë 18, 19 dhe 20 korrik 2018 duke filluar nga ora 9:00 deri në ora 18.00, në sheshin “Zahir Pajaziti” në Prishtinë.
Ftojmë të gjitha OJQ-të dhe bizneset e regjistruara në Kosovë me pronare apo bashkëpronare të gjinisë femërore, që dëshirojnë të aplikojnë për të marrë pjesë në këtë panair. Aplikimi bëhet duke plotësuar aplikacionin dhe se bashku me dokumentet e kërkuara duhet të dërgojnë në formë fizike në Zyrën e arkivit të Ministrisë së Tregtisë dhe Industrisë, Rruga Muharrem Fejza, Lagjja e Spitalit, p.n. Prishtinë, 10000, Republika e Kosovës, më së largu deri më 08/06/2018 në ora 16:00.
Në momentin e aplikimit subjekti pranon të gjitha përgjegjësitë, obligimet, kriteret dhe detyrat e parapara me legjislacionin në fuqi dhe kriteret e parapara në këtë thirrje. 
Aplikacioni për aplikim mund të merret në KIESA-MTI apo të shkarkohet nga faqet e internetit mti.rks-gov.net dhe kiesa.rks-gov.net 

Vëmendje:
· Në rast se OJQ-të apo bizneset aplikuese nuk janë në pronësi të gjinisë femërore apo bashkëpronësi me gjininë femërorë, atëherë nuk i lejohet të marrë pjesë në panair.
· Vlerësimi i aplikacioneve bëhet ndërmjet kategorive OJQ me OJQ dhe biznese me biznese. 
· Numri maksimal i pjesëmarrëseve në panair do të jetë 60 (përfshirë OJQ dhe biznese). 

Dokumentet e nevojshme për aplikim, të cilat duhet të sjellën nga aplikuesit janë:
· Aplikacioni i plotësuar;
· Certifikata e regjistrimit të biznesit apo OJQ-së;
· Kopja e letërnjoftimit të pronares/bashkëpronares;
· Deklarata nën betim; 
· Vërtetim tatimor që nuk ka borxhe ndaj ATK-së ose që ka marrëveshje për shlyerjen e tyre;

Kriteret e vlerësimit:
Aplikuesit do të vlerësohen në bazë të kritereve, andaj është e nevojshme që aplikuesit të dëshmojnë dokumentet në vijim: 
· Numri më i lartë i të punësuarve për vitin 2017				    60%
· Dëshmi mbi numrin e të punësuarve nga ATK-a apo TRUST-i për vitin 2017;

· Qarkullimi më i lartë vjetor për vitin 2017                                                        30%
· Dëshmi mbi qarkullimin vjetor nga ATK-ja apo nga Banka për vitin 2017;

· Eksporti (vlera më e lartë e eksportit 2017)                                                       10%
· Dëshmi mbi eksportin nga Dogana e Kosovës për vitin 2017.

